17. Planlægning, forundersøgelser og rådgivning forbundet med udvikling af nyt offentligt 
område ved [adresse] i Hadsten (Åben)
Tidl. politisk behandling
Forventet sagsgang
SS-U, PU, TM-U, ØK, BY
Lovgrundlag
Bekendtgørelse om støtte i almene boliger m.v. Planloven
SAGENS INDHOLD
Byrådet skal i denne sag tage stilling til udviklingen af et nyt offentligt område nord for [adresse] i Hadsten 
(kortbilag vedlagt). Der er tale om et større kommunalt ejet areal, der skal omdannes til et moderne område 
med både offentligt byggeri og tidssvarende attraktive boliger. 
Baggrunden for fremlæggelsen af sagen er, at Byrådet i Budget 2021-24 vedtog at opføre et nyt plejecenter 
i Hadsten i området langs [adresse] ved siden af Aktivitetscenter Elbæktoften. 
Sagen er bygget op om følgende fem hovedopgaver:
1.
Lokalplanlægning for det samlede område
2.
Forundersøgelser af lokalplanområdet
3.
Forberedelse af det kommende plejecenterbyggeri
4.
Byggemodning af det samlede område
5.
Politisk involvering. 
For at sikre den nødvendige fremdrift vil alle fem hovedopgaver blive igangsat parallelt.
 
Ad 1. Lokalplanlægning for det samlede område
Lokalplanen foreslås igangsat med henblik på at muliggøre, at der kan opføres et stort moderne plejecenter, 
at Botilbud Adam Kristoffersen og Aktivitetscenter Elbæktoften kan udvides, og at der kan etableres yderligere offentlige 
funktioner. Derudover er det hensigten med lokalplanen at muliggøre etableringen af forskellige boliger i 
form af ældreegnede boliger, herunder fællesskabsbaserede seniorboliger samt mere traditionelle 
familieboliger. 
Lokalplanområdet er beliggende i landzone og bliver ved lokalplanens endelige vedtagelse overført til 
byzone. Området er på omkring 14 ha. Se vedlagte startredegørelse med kort over den forventede 
lokalplanafgrænsning og uddybende beskrivelser af lokalplanens forventede indhold.
Ad 2. Forundersøgelser af lokalplanområdet
Før der kan igangsættes anlægsarbejder inden for lokalplanområdet, skal der gennemføres en arkæologisk 
forundersøgelse. Forundersøgelsen har til formål at afklare, om der er fortidsminder på arealet. Der skal 
ligeledes foretages geotekniske undersøgelser af det samlede område i projektets indledende fase, for at 
sikre de fremtidige byggemuligheder. 
Ad 3. Forberedelse af det kommende plejecenterbyggeri med videre
Som del af forberedelsen af plejecenterbyggeriet skal de aktuelle funktionelle krav til det kommende byggeri 
beskrives ligesom plejecentrets fremtidige udvidelsesbehov skal klarlægges. Derudover skal det vurderes, 
Byråd
22-06-2021 19:00
Sagsnr. EMN-2021-00645
DokID: 2424600
Sagsbehandler bste
hvordan der bedst kan opnås synergier mellem det nye plejecenter og de øvrige anvendelsesformål i 
lokalplanområdet.
Ad 4. Byggemodning af det samlede område
Efter lokalplanens vedtagelse skal det samlede område byggemodnes. Byggemodningen skal ske, før der 
kan opføres et plejecenter. Byggemodningen omfatter en fysisk bearbejdning af det samlede 
lokalplanområde herunder anlæggelse af veje og stier, grøn bearbejdning, regnvandshåndtering mv. 
Ad 5. Involvering 
På grund af projektets størrelse og kompleksitet, er der særligt i opstartsfasen behov for aktiv politisk 
inddragelse i planlægningsfasen. På den baggrund foreslås der nedsat en politisk følgegruppe, som skal 
følge projektets indledende arbejde. Derudover nedsættes et byggeprogramudvalg primo 2022, som skal 
bidrage til udarbejdelsen af byggeprogrammet for byggeriet. Derudover vil der løbende ske politisk 
inddragelse i forbindelse med politiske sagsfremstillinger for hver af de øvrige fire hovedopgaver.
VURDERING
Projektets fem hovedopgaver vil blive igangsat parallelt. En sammenhængende og koordineret 
planlægningsproces skal understøtte projektets samlede realisering, hvilket i sidste ende forventes at 
forbedre kvaliteten i projektet og øge muligheden for udviklingen af hele området.
Ad 1. Lokalplanlægning for det samlede område
Lokalplanområdet ligger nord for et eksisterende boligområde og [adresse] og øst for [adresse] 
Elbæktoften. Vinterslev Bæk, marker og landejendomme afgrænser området mod nord og øst. Der er 
medtaget en del af [adresse] for at aflyse Lokalplan nr. 8 fra 1978, som alene er gældende for vejen. 
Det vurderes, at der med et moderne og fremtidssikret plejecenter kan opnås synergier med en lang række 
andre anvendelser inden for offentlig og privat service. Både bygninger og friarealer skal tænkes på tværs 
af anvendelser og forskellige målgrupper. Lokalplanen kommer derfor til at have fokus på at muliggøre 
sådanne synergier. 
Boligsammensætningen kan med fordel lægge op til blandede målgrupper, der både fra begyndelsen og 
hen over årene sikrer en aldersfordeling, der giver liv til området og bidrager til et positivt samspil med 
plejecentret og andre offentlige tilbud i hverdagen.
Med baggrund i områdets størrelse og placering i overgangen mellem den eksisterende by og det åbne 
land, bør der være særlig opmærksomhed på bebyggelsens placering og dets omfang. En blanding mellem 
et, to og tre etager vurderes at være passende i området. 
Naturen og landskabet mod nord er en stor kvalitet, som kan trækkes ind i området via grønne kiler, ligesom 
byggeriet set ude fra landskabet også bør fremstå indpasset. Sammenhængen til den eksisterende by kan 
ske gennem vejadgange via Elbæk Allé og direkte fra [adresse], stiforbindelser og et urbant eller mere 
grønt mødested. Et væsentligt kriterie for planlægningen er ligeledes, at der skabes plads til fremtidige 
udvidelser af de kommunale bygninger.
Det bemærkes, at der i tilknytning til lokalplanen udarbejdes et kommuneplantillæg som muliggør, at der 
kan opføres boliger i området.
Ad 2. Forundersøgelser af lokalplanområdet
Favrskov Kommune bortforpagter i dag lokalplanområdet som landbrugsjord. Forpagtningsaftalen løber 
frem til 30. august 2021. De arkæologiske og geotekniske forundersøgelser planlægges igangsat i 
umiddelbar forlængelse af forpagtningsaftalens ophør. Forundersøgelserne bør afsluttes inden udgangen 
af 2021 af hensyn til projektets fremdrift.
De arkæologiske forundersøgelser gennemføres af Moesgaard Museum. [adresse] er forpligtet 
til at afholde udgiften forbundet med forundersøgelsen. Hvis der i forundersøgelsen findes fortidsminder, 
vil Slots- og Kulturstyrelsen vurdere i hvilket omfang der er tale om væsentlige fortidsminder, samt i hvilket 
omfang der skal udføres en egentlig arkæologisk udgravning.
De geotekniske forundersøgelse belyser jordbundsforholdene og anvendes i den videre planlægning og 
byggemodning af området. Først afdækkes grundvandsforhold og mulighed for lokal afvanding af regnvand 
(LAR). Når lokalplanen er vedtaget, skal der foretages geotekniske undersøgelser af de fastlagte bygge- 
og vejudlæg.
Ad 3. Forberedelse af det kommende plejecenterbyggeri
Der er behov for at tilknytte plejecenterbyggeriet en ekstern bygherrerådgiver ultimo 2021. Rådgiveren skal 
i første halvår af 2022 facilitere udarbejdelsen af et byggeprogram for plejecenterbyggeriet. 
Byggeprogrammet fastlægger Favrskov Kommunens krav og ønsker til det færdige byggeri og til 
byggeprocessen herunder vision og overordnet mål for det nye plejecenter, funktionelle krav, arkitektoniske 
intentioner, ønsker om velfærdsteknologi mv. Når byggeprogrammet har fastlagt rammerne for byggeriet, 
skal plejecenterbyggeriet udbydes som en totalentreprisekonkurrence i omvendt licitation med forventet 
igangsættelse af byggeriet ultimo 2023. 
Plejecentret forventes at være klar til indflytning medio 2025. Det bemærkes i den forbindelse, at 
plejeboliganalysen 2020-35 peger på et behov for 48 nye plejeboliger i 2025. Den vurdering revurderes 
løbende og kan betyde ændringer i processen.
Ad 4. Byggemodning af det samlede område
Byggemodningen vil ske i overensstemmelse med lokalplanen. Udgifterne forbundet med byggemodningen 
fremlægges senere i en særskilt politisk sag. Beløbsstørrelsen afhænger af områdets indretning og 
arealanvendelse. 
Særligt 
vejudlægget 
og 
antallet 
af 
boligenheder 
har 
betydning 
for 
byggemodningsudgiften. 
Ad 5. Politisk involvering 
Det stiller store krav til koordineringen, at projektets fem hovedopgaver igangsættes og gennemføres 
samtidigt. Opgaverne vedrører flere forskellige fagudvalg og strækker sig over flere år. Der er særligt behov 
for aktiv politisk involvering i den indledende fase. Dels i forhold til områdets samlede udvikling og dels i 
forhold til fastlæggelsen af et moderne og fremtidssikret plejecenter. 
På den baggrund foreslås nedsat en politisk følgegruppe med virkning fra august 2021 og frem til udgangen 
af 2021. Det anbefales at følgegruppen består af Social- og Sundhedsudvalget suppleret med en 
repræsentant for hver af de partier, der ikke er repræsenteret i [adresse] og Sundhedsudvalget. For så vidt 
den overordnede planlægning af området som helhed er dette, i overensstemmelse med normal praksis, 
forankret i Planudvalget.   
Opgaven for følgegruppen vil være at deltage i en studietur med besigtigelse af relevante plejecentre samt 
i et til to opsamlingsmøder, hvor den politiske følgegruppe har mulighed for at komme med input og ideer 
til lokalplanen og det efterfølgende byggeprogramudvalgsarbejde i 2022. 
Ved projekter med et budget over 10 mio. kr. har Byrådet 25. marts 2014 besluttet, at der i udgangspunktet 
nedsættes et byggeprogramudvalg med politisk repræsentation og ledelse. Byggeprogramudvalget har 
følgende opgaver:

At deltage i udarbejdelsen af byggeprogrammet, bedømmelse af de indkomne tilbud og indstilling af 
vinderprojekt til godkendelse i Byrådet.

At sikre, at byggeriet gennemføres i overensstemmelse med de politiske ønsker og mål for byggeriet.

At sikre, at projektet justeres, hvis det fx af økonomiske årsager er nødvendigt.
Byggeprogramudvalget foreslås nedsat med virkning fra primo 2022.
Det foreslås, at byggeprogramudvalget sammensættes på følgende måde:

Formanden for Social- og Sundhedsudvalget (formand for byggeprogramudvalget)

Formanden for Teknik- og Miljøudvalget

Direktøren for Social og Sundhed

Chefen for ældreområdet

Silje Nørgaard fra plejecentrene

Arbejdsmiljørepræsentant fra plejecentrene

Repræsentant fra bruger- og pårørenderåd fra plejecentrene

Repræsentant fra Handicaprådet

Repræsentant fra Ældrerådet

Afdelingsleder fra [adresse]

Projektleder fra [adresse].
Der er er primo 2021 nedsat en administrativ styregruppe, der bl.a. har til opgave at sørge for 
planlægningen og styringen af den samlede proces og som led heri sikre involvering undervejs. 
Styregruppen består af kommunaldirektøren, direktøren for Social og Sundhed, planchefen og 
projektchefen. Styregruppen involverer løbende byggefaglige, økonomiske og ældrefaglige repræsentanter 
i arbejdet.
ØKONOMI
Byrådet har tidligere bevilget 500.000 kr. til en nærmere undersøgelse af relevante planforhold, konkrete 
byggemuligheder, økonomi mv. vedr. etablering af plejeboliger i den østlige del af kommunen. Der 
tilbagestår ca. 250.000 kr. som vil blive udmøntet i forbindelse med den indledende fase af 
lokalplanlægningen og opstart af plejecenterbyggeriet. Materialet vil indgå i det videre planarbejde og 
byggeprogramudvalgets arbejde.
Der er et overført rådighedsbeløb fra 2020 til 2021 på 2,747 mio. kr. fra projektet ”Udvidelse af antallet af 
plejeboliger”. Rådighedsbeløbet er overført til det videre arbejde med etablering af nyt plejecenter i 
Hadsten. Der er i Budget 2021-24 afsat et rådighedsbeløb på 1,5 mio. kr. i 2021, 2,5 mio. kr. i 2022, 12,0 
mio. kr. i 2023 og 2,2 mio. kr. i 2024 til de kommunale udgifter til nyt plejecenter i Hadsten
Byrådet skal i denne sag tage stilling til en anlægsbevilling på:

670.000 kr. til forundersøgelser, finansieret af jordforsyningsbudgettet. 

4,8 mio. kr. til rådgiverhonorar til plejecenterbyggeriet, finansieret af det afsatte rådighedsbeløb i 
Budget 2021-2024.
Slots- og Kulturstyrelsen har afgjort, at Favrskov Kommune maksimalt skal betale 420.000 kr. ekskl. moms 
for den arkæologiske forundersøgelse.  Dertil kommer udgifter til geotekniske forundersøgelser, som 
vurderes at udgøre 250.000 kr.
De 4,8 mio. kr. til rådgivning i forbindelse med opførelsen af plejecentret fordeler sig med 3,7 mio. kr.  inkl. 
moms for de almene boliger samt 1,1 mio. kr. for de kommunalt finansierede servicearealer. 
Rådgiverbevillingen finansierer intern og ekstern rådgivning i alle faser af plejecenterbyggeriet. Fra 
udarbejdelse af byggeprogram til aflevering af byggeriet samt totalentreprisekonkurrence.
Det forventes, at der ansøges om særskilte anlægsbevillinger til gennemførelsen af byggemodningen 
medio 2022 og til plejecenterbyggeriet primo 2023. 
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Lokalplanforslaget skal offentliggøres ved annoncering på kommunens hjemmeside med en 
indsigelsesfrist, som Teknik og Miljø anbefaler fastlagt til otte uger.
Social og Sundhed afholder et opstartsmøde for Ældrerådet, Handicaprådet og andre interesserede forud 
for byggeprogramudvalgets opstart. Her vil der være mulighed for at komme med input og idéer i forhold til 
plejecenterbyggeriet. Mødet forventes afholdt primo 2022 med henblik på, at input kan anvendes i arbejdet 
med byggeprogrammet.
INDSTILLING
Direktøren for Teknik og Miljø og Direktøren for Social og Sundhed indstiller til Byrådet:
1.
At igangsætning af den beskrevne planlægning for et offentligt område i Hadsten godkendes.
2.
At der godkendes en anlægsbevilling til arkæologiske og geotekniske forundersøgelser på 670.000 
kr. finansieret af jordforsyningsbudgettet. 
3.
At den politiske følgegruppes sammensætning godkendes.
4.
At byggeprogramudvalgets sammensætning godkendes.
5.
At der godkendes en anlægsbevilling til rådgivning knyttet til servicearealer på 1,1 mio. kr. ekskl. 
moms finansieret af de afsatte rådighedsbeløb i 2021-2024.
6.
At der godkendes en anlægsbevilling til rådgivning knyttet til de almene boliger på 3,7 mio. kr. inkl. 
moms finansieret af de afsatte rådighedsbeløb i 2021-2024.
BESLUTNING
Planudvalget, 1. juni 2021:
Fraværende: Ingen
Indstilles godkendt. Bob Nielsen (V) og George Christensen (O) kunne ikke tiltræde indstillingen, idet 
partierne ønsker, at startredegørelsen tilbagesendes til forvaltningen med henblik på, at der i stedet 
planlægges for placering centralt i Hadsten fx ved [adresse] i [adresse].
Social- og Sundhedsudvalget, 1. juni 2021: 
Fraværende: Ingen.
Indstillingen blev godkendt med 3 stemmer for og 2 imod. Ingen undlod at stemme. 
For stemte Socialdemokratiet. Imod stemte Venstre.
Venstre ønsker følgende bemærkning tilføjet protokollen: Venstre ønsker inden igangsættelse af byggeriet 
at få undersøgt en mere bynær placering i Hadsten.
Teknik- og Miljøudvalget, 3. juni 2021:
Fraværende: Ingen
Indstilles godkendt. Rolf Danielsen (V) og George Christensen (O) kunne ikke tiltræde indstillingen, idet 
partierne ønsker, at startredegørelsen tilbagesendes til forvaltningen med henblik på, at der i stedet 
planlægges for placering centralt i Hadsten fx [adresse] i [adresse].
Økonomiudvalget, 15. juni 2021:
Fraværende: Ingen
Indstilles godkendt.
Ole Ravn (V), Kjeld Nilsson (V) og Rebecca Kristoffersen (V) kan ikke tiltræde indstillingen, da de 
ønsker, at der inden igangsættelse af et nyt plejecenterbyggeri i området ved [adresse] undersøges 
mulighederne for en mere bynær placering i Hadsten.     
Byråd, 22. juni 2021:
Fraværende: Ingen
Venstre foreslår, at der inden igangsættelse af et nyt plejecenterbyggeri i området ved [adresse] 
undersøges mulighederne for en mere bynær placering i Hadsten.  
For forslaget stemte 10, mens 15 stemte imod. Ingen undlod at stemme. Forslaget er dermed forkastet. 
For stemte Ole Ravn, Kjeld Nilsson, Rebecca Kristoffersen, Jørgen Schmidt, Odeline Christoffersen, Bob Nielsen, 
Rolf Danielsen, Andrea Andresen, Patricia Olesen og George Christensen. 
Imod stemte Iver Lassen, Paw Jessen, Sys Schultz, Henry Kjær, Joakim Andersen, 
Ruben Pedersen, Else Johansen, Dorthe Andresen, Ragna Jespersen, Herbert Eriksen, Filippa Lauritsen 
Georg Christensen, Øyvind Christoffersen, Jannie Nørgaard, Rebecca Friis og Hans Larsen.
Økonomiudvalgets indstilling blev godkendt.    
Bilag
1.
[adresse] (2433044)
2.
Kort over lokalplanområdet (2437436)
3.
Aktuel tids- og aktivitetsplan (2437471)
